Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi moottoriajoneuvojen sisustusta (muut matkustajatilan sisäiset osat kuin taustapeilit, hallintalaitteiden sijoittelu, katto tai kattoluukku, selkänojat ja istuimien takaosat) koskevan jäsenvaltioiden lainsäädännön lähentämisestä annetun neuvoston direktiivin 74/60/ETY muuttamisesta"



Virallinen lehti nro C 407 , 28/12/1998 s. 0056



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi moottoriajoneuvojen sisustusta (muut matkustajatilan sisäiset osat kuin taustapeilit, hallintalaitteiden sijoittelu, katto tai kattoluukku, selkänojat ja istuimien takaosat) koskevan jäsenvaltioiden lainsäädännön lähentämisestä annetun neuvoston direktiivin 74/60/ETY muuttamisesta" () (98/C 407/10) Neuvosto päätti 15. toukokuuta 1998 Euroopan yhteisön perustamissopimuksen 100 a artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut teollisuus-, kauppa-, käsiteollisuus- ja palvelujaosto antoi lausuntonsa 8. heinäkuuta 1998. Esittelijä oli Edoardo Bagliano. Talous- ja sosiaalikomitea hyväksyi 9. 10. syyskuuta 1998 pitämässään 357. täysistunnossa (syyskuun 9. päivän kokouksessa) seuraavan lausunnon. Äänestyksessä annettiin 61 ääntä puolesta, 1 vastaan, ja 2 pidättyi äänestämästä. 1. Johdanto 1.1. Komission direktiivillä 78/632/ETY () muutetussa neuvoston direktiivissä 74/60/ETY () annetaan määräyksiä moottoriajoneuvojen sisustuksesta (M1-luokan ajoneuvot). 1.2. Määräysten tavoitteena on vähentää matkustajien loukkaantumisvaaraa heidän joutuessaan kosketuksiin ajoneuvon sisäosien kanssa voimakkaissa jarrutustilanteissa tai nokkakolareissa. Liitteiden teknisissä määräyksissä määritellään matkustajatilan alueet, joiden kanssa matkustajat saattavat joutua kosketukseen (esim. polvien ja pään kosketusalue). Näille alueille annetaan vähimmäiskaarevuutta koskevat erityismääräykset, joiden tavoitteena on poistaa vaaralliset reunat, sekä lisäksi määräykset energian vaimennuksesta, jolla pyritään lieventämään matkustajan matkustajatilasta mahdollisesti saaman iskun vaikutuksia. 1.3. Direktiivi 74/60/ETY, jota komissio ehdottaa muutettavaksi ja ajantasaistettavaksi, on yksi erityisdirektiiveistä, joka on täytettävä ajoneuvon EY-tyyppihyväksynnän saamiseksi. Tästä tyyppihyväksynnästä säädetään puitedirektiivissä 70/156/ETY () ja siihen tehdyissä muutoksissa (astui voimaan uusien ajoneuvotyyppien osalta 1. tammikuuta 1996 ja uusien rekisteröitävien ajoneuvojen osalta 1. tammikuuta 1998). 2. Ehdotuksen pääsisältö 2.1. Komission ehdotuksen tavoitteena on liittää direktiiviin 74/60/ETY määräyksiä, jotka koskevat voimakäyttöisiä sivuikkunoita, kattoluukkuja ja matkustajatilan väliseiniä. Tavoitteena on poistaa vaarat, joita niiden sulkemisesta saattaa aiheutua etenkin lapsille. 2.2. Ehdotuksessa määrätään, että voimakäyttöiset ikkunat, kattoluukut ja väliseinät tulisi voida sulkea vain tietyin turvallisuuteen liittyvin ehdoin (esim. vain silloin, kun ajoneuvon virta-avain on virtalukossa), mikäli laitteet eivät täytä edellä mainittuja toimintaperiaatteita, sovelletaan määräyksiä ikkunan tai väliseinän liikkeen automaattisesta suunnanvaihdosta tapauksissa, joissa sulkeutuminen on estynyt, hallintalaitteiden sijainnin on oltava sellainen, että tahattoman sulkemisen vaara on mahdollisimman pieni ja että takaikkunoiden hallintalaitteet voidaan kytkeä pois ainoastaan etuistuimilta käsin, kyseisten laitteiden kauko-ohjaimien ei tule olla vaarallisia eli niillä tulee voida sulkea ikkunat vain tietyltä enimmäisetäisyydeltä, ajoneuvon ohjekirjassa tulee antaa ohjeet kaikkien näiden laitteiden turvallisesta käytöstä. 2.3. Ehdotukseen sisältyy lisäksi hallinnollisia muutoksia, joiden tavoitteena on yhdenmukaistaa tyyppihyväksyntää koskevat asiakirjat jo aiemmin mainitun ajoneuvon EY-tyyppihyväksyntää koskevan puitedirektiivin 70/156/ETY ja siihen tehtyjen muutosten mukaisesti. 2.4. Lisäksi muutoksella laajennetaan direktiivin 74/60/ETY sovellusalaa kaikkiin M-, N- ja O-luokan moottoriajoneuvoihin. Toistaiseksi direktiivin tekniset määräykset koskevat ainoastaan M1-luokan ajoneuvoja. 2.5. Komissio ehdottaa, että uusia määräyksiä aletaan soveltaa 1. päivästä lokakuuta 1999 kaikkiin uusiin ajoneuvotyyppeihin, 1. päivästä lokakuuta 2000 kaikkiin uusiin ajoneuvoihin. 3. Huomiot ja päätelmä 3.1. Komitea on tietoinen, että "passiivisen turvallisuuden" näkökohtia on sisällytetty kymmeneen yhteisön direktiiviin, joissa annetaan säännöksiä toteutettavaksi tarkoitetuista toimista (esim. direktiivi 74/60/ETY sisustuksesta), laitteistosta [esim. direktiivi 93/36/EY turvavöistä ()] ja testausperusteista [esim. direktiivi 96/79/EY etutörmäyksestä ()] matkustajien suojaamiseksi onnettomuustapauksissa. Talous- ja sosiaalikomitea pelkää, että näiden monien direktiivien hajanaisissa ajanmukaistamistoimissa ei oteta huomioon tärkeysjärjestystä: turvallisuusasioissa, etenkin kun kyseessä on ihmisten turvallisuus, on taatusti kiireellisempiäkin ongelmia (esim. koulukuljetukset, vammaisten kuljetus ja turvatyynyt). Komitea suosittaakin, että komissio käsittelisi turvallisuuskysymyksiä kokonaisvaltaisesti ja koordinoidusti noudattaen turvallisuudesta annetun vihreän kirjan linjauksia (9. huhtikuuta 1997 julkaistu () "Komission tiedonanto Liikenneturvallisuuden edistäminen EU:ssa ohjelma vuosiksi 1997-2001"). 3.2. Koska ikkunoiden, kattoluukkujen ja mahdollisten väliseinien automaattisia sulkemis- ja avaamislaitteistoja käytetään yhä enemmän, komitea kannattaa komission ehdottamia uusia määräyksiä, vaikka ne eivät ole kaikkein kiireisimpiä. Mikäli näitä laitteistoja käsitellään varomattomasti, ne saatavat aiheuttaa vammautumisvaaran. Direktiiviehdotusta on siis tulkittava siten, että se antaa vastuun valmistajille laitteistojen ja niiden hallintalaitteiden suunnittelusta sekä ohjeiden antamisesta asiakkaille laitteistojen käytöstä. 3.3. Komitea toivoo, että komissio ryhtyy konkreettisiin toimiin kohdassa 3.1 mainitun Euroopan unionin liikenneturvallisuutta koskevan tiedonannon pohjalta. Erityisesti komitea toivoo, että direktiivi-ehdotus linja-autojen rakenteellisista ominaisuuksista () saadaan päätökseen. Kyseisessä ehdotuksessa annetaan muun muassa säännöksiä, joilla pyritään, helpottamaan vammaisten pääsyä liikennevälineisiin. 3.4. Komitea painottaa lopuksi, että 2 artiklan 3 kohta, jossa säädetään, mistä lähtien ehdotuksen määräyksiä on sovellettava uusiin rekisteröitäviin autoihin, on epäselvä. Siitä saattaa syntyä käsitys, että määräaikaa sovelletaan kaikkiin direktiivin sovellusalaan kuuluviin ajoneuvoihin eikä vain M1-luokan ajoneuvoihin, joita koskevat ainoastaan liitteen I määräykset. Komitea ehdottaakin, että 2 artiklan 3 kohdan toinen luetelmakohta poistetaan, sillä se on tarpeeton ja saattaa aiheuttaa tulkintavirheitä. Bryssel 9. syyskuuta 1998. Talous- ja sosiaalikomitean puheenjohtaja Tom JENKINS () EYVL C 149, 15.5.1998, s. 10. () EYVL L 206, 29.7.1978. () EYVL L 38, 11.2.1974. () EYVL L 42, 23.2.1970. () EYVL L 178, 17.7.1996. () EYVL L 18, 21.1.1997. () KOM(97) 131 lopull. () "Ehdotus Euroopan parlamentin ja neuvoston direktiiviksi matkustajien kuljetuksessa käytettäviä, kuljettajan istuimen lisäksi enemmän kuin kahdeksan istuinta käsittäviä ajoneuvoja koskevista erityissäännöksistä sekä neuvoston direktiivin 70/156/ETY muuttamisesta", KOM(97) 276 lopull., EYVL C 17, 20.1.1998.